হেনরি ওয়ে কেন্ডাল
হেনরি ওয়ে কেন্ডাল (৯ ডিসেম্বর, ১৯২৬ - ১৫ ফেব্রুয়ারি, ১৯৯৯) মার্কিন পদার্থবিজ্ঞানী ছিলেন। যুক্তরাষ্ট্রের ম্যাসাচুসেট্‌স অঙ্গরাজ্যের বোস্টনে জন্মগ্রহণ করেন। তিনি ১৯৯০ সালে জেরোম আইজ্যাক ফ্রিডম্যান এবং রিচার্ড টেইলর-এর সাথে যৌথভাবে পদার্থবিজ্ঞানে নোবেল পুরস্কার লাভ করেন। তাদের নোবেল পুরস্কার প্রাপ্তির কারণ হিসেবে নোবেল কমিটি উল্লেখ করেছে, প্রোটন এবং আবদ্ধ নিউট্রনের উপর ইলেকট্রনের গভীর অস্থিতিস্থাপক বিচ্ছুরণ বিষয়ে অগ্রগামী গবেষণা, যা কণা পদার্থবিজ্ঞানের কোয়ার্ক নকশা উন্নয়নে বিশেষ ভূমিকা রেখেছে।